Anzjana li kienet għaddejja minn Triq Lazzru f’Bormla qalet daqqa ta’ ħarta minn ħalliel wara li rrifjutat li tagħtih xi flus li kellha fil-portmoni. Persuni fuq il-post qalu lil tvm.com.mt li l-inċident seħħ għall-ħabta tat-7.45 p.m meta r-raġel talab xi flus lil anzjana. Madankollu l-mara waqfitlu u ma tagħtu xejn. Hawnhekk ir-raġel ta daqqa ta’ ħarta u telaq jiġri minn fuq il-post b’idu f’idu lejn il-lokalità tax-Xgħajra. Fuq il-post issejħu l-Pulizija fejn mill-ewwel bdiet it-tfittxija għar-raġel. Dan wara li l-anzjana b’qatgħa kbira fuqha tathom ftit dettalji tal-aggressur tagħha.